CELEX: 62018TN0305
Language: ro
Date: 2018-05-16 00:00:00
Title: Cauza T-305/18: Acțiune introdusă la 16 mai 2018 – Klyuyev/Consiliul

201806220471970572018/C 240/633052018TC24020180709RO01ROINFO_JUDICIAL20180516545411Cauza T-305/18: Acțiune introdusă la 16 mai 2018 – Klyuyev/Consiliul
 ---documentbreak--- C2402018RO5410120180516RO0063541541Acțiune introdusă la 16 mai 2018 – Klyuyev/Consiliul
   (Cauza T-305/18)2018/C 240/63Limba de procedură: engleza
      Părțile
   
   
      Reclamant: Andriy Klyuyev (Donetsk, Ucraina) (reprezentanți: B. Kennelly, QC, J. Pobjoy, barrister, R. Gherson și T. Garner, solicitors)
   
      Pârât: Consiliul Uniunii Europene
   
      Concluziile
   
   Reclamantul solicită Tribunalului anularea:
   
            —
         
         
            Deciziei (PESC) 2018/333 a Consiliului din 5 martie 2018 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina (JO 2018, L 63, p. 48) și
         
      
            —
         
         
            Regulamentul de punere în aplicare (UE) 2018/326 al Consiliului din 5 martie 2018 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina (JO 2018, L 63, p. 5),
         
      în măsura în care aceste măsuri îl privesc pe reclamant.
   
      Motivele și principalele argumente
   
   În susținerea acțiunii, reclamantul invocă patru motive.
   
            1.
         
         
            Primul motiv, întemeiat pe faptul că Consiliul a săvârșit erori de apreciere considerând că criteriul care trebuie respectat pentru înscrierea reclamantului pe lista menționată la articolul 1 alineatul (1) din decizia atacată și la articolul 3 alineatul (1) din regulamentul atacat este îndeplinit.
         
      
            2.
         
         
            Al doilea motiv, întemeiat pe faptul că Consiliul a încălcat drepturile pe care reclamantului le are în temeiul articolului 6 coroborat cu articolele 2 și 3 TUE și cu articolele 47 și 48 din Carta drepturilor fundamentale a Uniunii Europene întrucât a presupus că tratamentul aplicat reclamantului în Ucraina respectă drepturile fundamentale ale omului.
         
      
            3.
         
         
            Al treilea motiv, întemeiat pe faptul că Consiliul a încălcat dreptul la apărare al reclamantului și dreptul la bună administrare și la protecție jurisdicțională efectivă.
         
      
            4.
         
         
            Al patrulea motiv, întemeiat pe faptul că Consiliul a încălcat, în mod nejustificat și disproporționat, dreptul de proprietate al reclamantului și a adus atingere reputației acestuia.